**Forslag til statutter for æresmedlemmer i Caissa.**

**1. Om æresmedlemskap.**

 Æresmedlemskap er klubbens høyeste utmerkelse og utdeles kun til medlemmer som har gjort en høyst ekstraordinær innsats for sjakklubben Caissa. Utnevnelsen kan gis på bakgrunn av både administrativt arbeide over en lang periode og sportslige prestasjoner på meget høyt nivå både nasjonalt og internasjonalt samt ekstraordinær innsats fra enkeltperson til gavn for klubben.

Med administrativt arbeide menes styreverv ved siden av deltagelse og tilrettelegging i en eller flere av følgende aktiviteter: spillekvelder, arrangementer i klubbens regi som kretsmesterskap, Grand-Prixturneringer, Landsturneringer o.l., dommerverv nasjonalt og internasjonalt samt arbeide med barn og unge.

For klubbmedlemmer kreves det minimum 20 års medlemskap før man kan få æresmedlemskap.

Ved tildelingen av æresmedlemskap skal følge klubbens merke med samt en diplom som er undertegnet av styret.

**2. Om rettigheter.**

Æresmedlemmet har livslangt medlemskap og fritas for å betale årskontigent til klubben samt deltagelse i klubbens egne turneringer. Med dette menes foruten klubbens interne turneringer som vår- og høstturneringer, interne hurtigsjakk- og lynturneringer samt kretsmesterskap, Grand Prix-turneringer og landsturneringer i klubbens regi.

**3. Innstilling og vedtak.**

Klubbens medlemmer kan fremme forslag om tildeling av æresmedlemskap til styret. Dersom kandidaten er styremedlem, er han inhabil under styrets behandling av saken. Styrets vedtak må være enstemmig.

**4. Suspensjon**

Et æresmedlem kan fratas sitt æresmedlemskap i tilfeller hvor medlemmet viser en opptreden som er uverdig for klubben, blir ekskludert fra klubben eller på en eller annen måte har satt klubben i et dårlig lys.

**Forslag til statutter for hedersmedlemmer i Caissa.**

**1. Begrunnelse for tildelingen.**

 Hedersmedlem er klubbens nest høyeste utmerkelse og utdeles til medlemmer som har gjort en ekstraordinær innsats for sjakklubben Caissa. Utnevnelsen kan gis på bakgrunn av både administrativt arbeide over en lang periode og sportslige prestasjoner på meget høyt nivå.

Med administrativt arbeide menes styreverv ved siden av deltagelse og tilrettelegging i en eller flere av følgende aktiviteter: spillekvelder, arrangementer i klubbens regi som kretsmesterskap, Grand-Prixturneringer, Landsturneringer o.l., dommerverv nasjonalt og internasjonalt samt arbeide med barn og unge.

For klubbmedlemmer kreves det minimum 10 års medlemskap før man kan få hedersmerke.

Ved tildelingen av hedersmerke skal følge klubbens merke uten krans samt en diplom som er undertegnet av styret.

**2. Innstilling og vedtak.**

Klubbens medlemmer kan fremme forslag om tildeling av hedersmerke til styret. Dersom kandidaten er styremedlem, er han inhabil under styrets behandling av saken. Styrets vedtak må være enstemmig.